Н.Нығматулин: Заңда бюджеттің игерілуіне байланысты қатаң бақылау көрсетілу қажет
"Н.Нығматулин: Заңда бюджеттің игерілуіне байланысты қатаң бақылау көрсетілу қажет" | "https://abai.kz/post/60080"
TITLE: Н.Нығматулин: Заңда бюджеттің игерілуіне байланысты қатаң бақылау көрсетілу қажет
URL: https://abai.kz/post/60080
META: "Н.Нығматулин: Заңда бюджеттің игерілуіне байланысты қатаң бақылау көрсетілу қажет" | "https://abai.kz/post/60080"
DATE: 04.10.2017
AUTHOR(s): Abai.kz
TOTAL WORDS: 114
TEXT: Бүгін Нұрлан Нығматулиннің төрағалығымен өткен жалпы отырыста бюджет заңнамасын жетілдіруге бағытталған түзетулер бірінші оқылымда мақұлданды. Талқылауды қорытындылай келе, Мәжіліс Спикері заң жобасының бюджет шығыстарының тиімділігін түбегейлі арттыруға және бюджеттік рәсімдерді оңайлатуға бағытталғанын алға тарта келіп: -Бізге нақты нәтиже керек. Ол тұрғын үйлер, мектептер, бала-бақшалар, ауруханалар салу. Сонда ғана Елбасының бөлінген қаржылар экономиканы дамытуға, азаматтарды жұмыспен қамтуға және халықтың әл-ауқатын арттыруға жұмыс істеу керектігі жөніндегі тапсырмасын жүзеге асырамыз,-деді Н. Нығматулин. Заң жобасында бюджеттік бағдарламаларды іске асыруды оңайлату және мемлекеттік органдардың дербестілігін арттыру,   есепке жазу әдісімен бюджеттеуді біртіндеп енгізу, мемлекеттік және мемлекет кепілдік берген борышты реттеуді күшейту, ІТ-жобаларын, мемлекеттік органдардың ақпараттық жүйелерін  құру, дамыту үшін қажетті құжаттаманы дайындау рәсімдерін оңайлату бағыттары бойынша түзетулер қамтылып отыр. Abai.kz
